sagorsarker/bangla-wikipedia huggingface dataset:
টঙ্গী–ভৈরব–আখাউড়া রেলপথ

টঙ্গী-ভৈরব-আখাউড়া লাইন হচ্ছে একটি রেলপথ যা টঙ্গী এবং আখাউড়াকে, ভৈরব বাজার থেকে ময়মনসিংহ পর্যন্ত ময়মনসিংহ-গৌরীপুর-­ভৈরব রেলপথ শাখা লাইন রয়েছে। এই রেলপথটি বাংলাদেশ রেলওয়ের অধীনস্থ একটি রেলপথ।
ভৈরব
চট্টগ্রাম বন্দরের সাথে একটি রেলপথ সংযোগের জন্য "আসামের চা উৎপাদনকারীদের" দাবীর পরিপ্রেক্ষিতে, আসাম বেঙ্গল রেলওয়ে ১৮৯১ সালে বঙ্গের পূর্বাঞ্চলে একটি রেলওয়ে ট্রাক নির্মাণ শুরু করে। চট্টগ্রাম এবং কুমিল্লায় -এর একটি পথ ১৮৯৫ সালে চালু করা হয়। কুমিল্লা–আখাউড়া-কুলাউড়া-বদরপুর অংশ ১৮৯৬-৯৮-এ চালু করা হয় এবং ১৯০৩ সালে লামডিং পর্যন্ত বিস্তৃত করা হয়। মেঘনা নদীর পশ্চিম তীরের রেল ব্যবস্থার সাথে পূর্ব প্রান্তকে সংযোগ করার জন্য, ১৯১০ এবং ১৯১৪ সালের মধ্যে টঙ্গী-ভৈরব-আখাউড়া লাইন নির্মাণ করা হয়। যাইহোক, ঐসময়ে মেঘনা নদীর উপর কোন সেতু ছিলনা।
টঙ্গী-ভৈরব-আখাউড়া লাইনে থাকা রেলওয়ে স্টেশন গুলো হচ্ছে:
মেঘনা নদীর উপরে অবস্থিত সেতুটি, ভৈরব রেলওয়ে সেতু নামে সমধিক পরিচিত, ১৯৩৭ সালে উদ্বোধন করা হয়, যা ঢাকা এবং চট্টগ্রামের মধ্যে যাতায়াতের পথকে সুগম করে।
২০১১-এর নভেম্বরে, বাংলাদেশ রেলওয়ে ভারতীয় দুটি বেসরকারি কোম্পানির সাথে সম্ভাব্যতা অধ্যয়ন, বিশদ ডিজাইন এবং মেঘনা নদীর উপরে দ্বিতীয় রেল সেতু ও তিতাস নদীর উপরে দ্বিতীয় রেল সেতু নির্মাণের টেন্ডার পত্র প্রস্তুতকরণের চুক্তিতে স্বাক্ষর করে।
মুহাম্মদ আলাউদ্দিন সিদ্দিকী

মুহাম্মদ আলাউদ্দিন সিদ্দিকী (; ১ জানুয়ারি ১৯৩৮ – ৩ ফেব্রুয়ারি ২০১৭) ছিলেন একজন ইসলামি সুফি পণ্ডিত ও সামাজিক ব্যক্তিত্ব।
তিনি এআরওয়াই কিউ টিভি এবং নুর টিভিতে ইসলামি শিক্ষামূলক অনুষ্ঠানে উপস্থিত হতেন। তিনি পাকিস্তান ও ইংল্যান্ডে ধর্মীয় ও অধর্মীয় শিক্ষার জন্য মাদ্রাসা প্রতিষ্ঠা করেন। তিনি আজাদ কাশ্মীর অঞ্চলে দুটি কলেজের প্রতিষ্ঠাতা ছিলেন: মিরপুরের মহিউদ্দিন ইসলামী মেডিকেল কলেজ এবং নেরিয়ান শরীফে মহিউদ্দিন ইসলামী বিশ্ববিদ্যালয়। তিনি ২০১২ থেকে ২০১৮ সাল পর্যন্ত সাতবার ৫০০ জন প্রভাবশালী মুসলিমদের তালিকায় ছিলেন।
আলাউদ্দিন সিদ্দিকী ১৯৩৮ সালের ১লা জানুয়ারি জন্মগ্রহণ করেন। তার পিতার নাম মাওলানা গোলাম মহিউদ্দিন গজনভী। তিনি তার ২য় সন্তান ছিলেন।
আলাউদ্দিন সিদ্দিকী তার পিতা গোলাম মহিউদ্দীন গজনভীর সান্নিধ্যে তার প্রাথমিক ইসলামী শিক্ষা অধ্যয়ন করেন। পরে, তিনি হাজরোতে জামিয়া হাক্কাইক আল উলূমে মিশকাত শরীফ এবং জালালাইন অধ্যয়ন করেন। আরও পড়াশোনার প্রতি তার আবেগ তাকে জামিয়া নঈমীয়া লাহোরে নিয়ে আসে যেখানে তিনি মুহাম্মদ হোসাইন নঈমীর কাছ থেকে পাঠ শেষ করেন। এরপর তিনি ওয়াজিরাবাদে আসেন, যেখানে তিনি আবদুল ঘুফার হাযারভীর সাথে দাওরা ই কুরআনে অংশ নেন। এরপর তিনি ফয়সালাবাদে সরদার আহমদ চিশতীর কাছে হাদিস মুবারাকাহ শিক্ষা সমাপ্ত করার জন্য আসেন। সরদার আহমদ চিশতী তাকে পাঠ সমাপ্ত করেন এবং দস্তর-ই-ফজিলত পরিধান করান।
আলাউদ্দিন সিদ্দিকী ২০১২ সালের ৬ অক্টোবর লন্ডনের পার্লামেন্টের বাইরে একটি বিক্ষোভের ডাক দেন যেখানে সাম্প্রতিক চলচ্চিত্র "ইনোসেন্স অফ মুসলিমস"-এর প্রতি তার ক্ষোভ প্রকাশ করেন, যেটাতে ইসলামের নবী মুহাম্মদ (দ.)-এর মর্যাদাকে অবমাননা করা হয়েছে। তিনি মুসলিম উম্মাহকে তাদের অভ্যন্তরীণ বিভেদ দূর করে ইসলামের নবীর পতাকাতলে ঐক্যবদ্ধ হওয়ার আহ্বান জানান। তিনি ইসলামভীতির বিরুদ্ধে মুসলিম উম্মাহর ঐক্যফ্রন্টের গুরুত্বের ওপর বক্তৃতা করেন।
শনিবার, অক্টোবর ২০১২ সালে, হাজার হাজার মুসলিম লন্ডনে পার্লামেন্ট হাউসের বাইরে সমবেত হয়ে মুহাম্মদ (দ.)-কে সম্মান করার গুরুত্ব সম্পর্কে তাদের অনুভূতি প্রকাশ করেন। "ইসলামভীতি বিরোধী সাম্য জোট" শীর্ষক এই বিক্ষোভে ইসলামী সম্প্রদায়ের সকল উপসম্প্রদায়ের মুসলমানরা অংশ নিয়েছিলেন, যার মধ্যে সুন্নি ও শিয়া উভয় ইসলামের বক্তারাও ছিলেন।
১০ জুন ২০১২-এ আলাউদ্দিন সিদ্দিকী জাতিসংঘের চিন্তাকেন্দ্র প্রতিষ্ঠান ইনস্টিটিউট অফ পিস অ্যান্ড ডেভেলপমেন্ট (ইনসপ্যাড) কর্তৃক মানবিক, শিক্ষা এবং স্বাস্থ্য পরিষেবার জন্য আজীবন সম্মাননা পুরস্কারে ভূষিত হন।
আলাউদ্দিন সিদ্দিকীর নাম ৫০০ জন প্রভাবশালী মুসলমানের তালিকায় (৩য় সংস্করণ থেকে নবম সংস্করণ পর্যন্ত) সাতবার এসেছে। যুক্তরাজ্যর "প্রচারক ও আধ্যাত্মিক নেতাদের" তালিকায় তার নাম ছিল।
সর্বশেষ তার নামটি ৯ম সংস্করণে (২০১৮) তার মৃত্যুর পর "দ্য ওবিটুয়ারিজ" বিভাগে প্রকাশিত হয়েছিল।
আলাউদ্দিন সিদ্দিকী অসুস্থতার পর ২০১৭ সালের ৩ ফেব্রুয়ারি শুক্রবার লন্ডনে মারা যান। তার বয়স হয়েছিল ৭৯ বছর।
তার জন্য দুটি জানাজার নামাজ পড়া হয়, একটি অস্টিন পার্কের বার্মিংহামে এবং অন্যটি পাকিস্তানের আজাদ কাশ্মীরের নেরিয়ান শরীফে। বার্মিংহামের অস্টিন পার্কে তার ছোট ছেলে নুরুল আরেফিন সিদ্দিকীর নেতৃত্বে তার প্রথম জানাজা অনুষ্ঠিত হয়। এতে ২০,০০০ এরও বেশি লোক অংশগ্রহণ করেছিল। তার দ্বিতীয় জানাজা তার নিজ শহর নেরিয়ান শরীফে অনুষ্ঠিত হয় এবং তার বড় ছেলে সুলতানুল আরেফিন সিদ্দিকী এতে নেতৃত্ব দেন। এতে ৫০,০০০-এরও বেশি লোক উপস্থিত ছিলেন।
পাকিস্তানের আজাদ কাশ্মীরের দরবার-এ-আলিয়া নেরিয়ান শরীফে আলাউদ্দিন সিদ্দিকীকে দাফন করা হয়।
হেক্সাক্টিন্যালিড (এন্টার্ক্টিক গ্লাস স্পঞ্জ)

হেক্সাক্টিন্যালিড স্পঞ্জেস এক প্রকারের স্পঞ্জ যা উত্তর গোলার্ধের তথা কুমেরুবৃত্ত অঞ্চলে দেখা যায়। এর অভ্যন্তরে ৪ থেকে ৬ টি সূচ্যগ্র সিলিকা (সিলিসিয়াস) দ্বারা নির্মিত কঙ্কাল দেখা যায়। এদেরকে এন্টার্ক্টিক গ্লাস স্পঞ্জ নামেও অবহিত করা হয়। এর আয়ুষ্কাল, পৃথিবীতে পাওয়া প্রাণিকূলের মধ্যে সবচেয়ে বেশি, যা ১০,০০০ (দশ হাজার) বছরের অধিক।
ক্লাস হেক্সাক্টিন্যালিডা
ফিদাই খান

ফিদাই খান (জন্মগত নামঃ মির্জা হেদায়েতুল্লাহ) মোগল আমলে সুবাহ বাংলার একজন সুবাহদার ছিলেন। তাকে সম্রাট জাহাঙ্গীর বাংলার সুবাহদার নিযুক্ত করেছিলেন। ফিদাই খানের প্রকৃত নাম মির্জা হেদায়েতুল্লা। ১৬১৭ সালে সম্রাট জাহাঙ্গীর তাকে ফিদাই খান উপাধি প্রদান করেন। ফিদাই খান সামরিক জ্ঞান অর্জন করেন। তিনি নৌবাহিনীতে কাজ করতেন। মূলত মহব্বত খানের পৃষ্ঠপোষকতায় প্রাধান্য লাভ করেছিলেন।
মোকাররম খানের মৃত্যুর পর ১৬২৭ সালে সম্রাট জাহাঙ্গীর তাকে বাংলার সুবাহদার হিসেবে নিয়োগ দিয়ে সুবাহ বাংলায় প্রেরণ করেন। তাকে প্রতি বছর ৫ লক্ষ টাকা সম্রাটকে এবং সমপরিমাণ অর্থ নূরজাহানকে রাজস্ব হিসেবে দিতে হতো।
ফিদাই খানের শাসনামল বেশিদিন স্থায়ী ছিলো না। ১৬২৭ সালে সম্রাট জাহাঙ্গীরের মৃত্যুর পর নতুন সম্রাট শাহজাহান ১৬২৮ সালের জানুয়ারি মাসে তাকে পদচ্যুত করেন। তারপর সুবাহ বাংলার সুবেদার হিসেবে কাসেম খানকে নিয়োগ দেয়া হয়।
বিপ্লব কুমার দেব

বিপ্লব কুমার দেব (জন্ম: ২৫ নভেম্বর ১৯৭১) একজন ভারতীয় রাজনীতিবিদ, যিনি ২০২২ সাল থেকে ত্রিপুরার রাজ্যসভার সদস্য হিসেবে দায়িত্ব পালন করছেন। তিনি ২০১৮ থেকে ২০২২ সাল পর্যন্ত ত্রিপুরার ১০তম মুখ্যমন্ত্রী হিসেবেও দায়িত্ব পালন করেছেন । ২০১৮ থেকে ২০২২ সাল পর্যন্ত বনমালিপুর নির্বাচনী এলাকা থেকে বিধানসভার সদস্য ছিলেন। তিনি ২০১৬ থেকে ২০১৮ পর্যন্ত ভারতীয় জনতা পার্টি, ত্রিপুরা শাখার সভাপতিও ছিলেন। ২০২৪ সালের ১৮তম লোকসভা নির্বাচনে তিনি পশ্চিম ত্রিপুরা আসন থেকে নির্বাচিত হন।
বিপ্লব কুমার দেব ১৯৭১ সালের ২৫ নভেম্বর ত্রিপুরার গোমতী জেলার উদয়পুরের রাজধর নগর গ্রামে জন্মগ্রহণ করেন। তার পিতা-মাতা জন্মের পূর্বে ১৯৭১ সালে মুক্তিযুদ্ধের সময় পূর্ব পাকিস্তানের কুমিল্লা জেলা থেকে শরণার্থী হিসেবে ভারতে চলে এসেছিলেন। ১৯৬৭ সালের ২৭ জুন থেকে তাঁর বাবা ভারতের নাগরিক। তিনি শৈশব ও বিদ্যালয়ের দিনগুলো ত্রিপুরায় অতিবাহিত করেন এবং নয়াদিল্লিতে স্থানান্তরিত হওয়ার পূর্বে ত্রিপুরা বিশ্ববিদ্যালয় থেকে স্নাতক সম্পন্ন করেন। ১৫ বছর পর তিনি আবার ত্রিপুরায় ফিরে আসেন।
বিপ্লব দেব ২০১৭ সালের জানুয়ারিতে বিজেপির ত্রিপুরা রাজ্য শাখার দীর্ঘমেয়াদী রাজ্য সভাপতি সুধীন্দ্র দাসগুপ্তের স্থলাভিষিক্ত হন। ২০১৮ সালের ত্রিপুরা বিধানসভা নির্বাচনের জন্য প্রচারণা চালিয়ে দেব তার রাজনৈতিক জীবন শুরু করেছিলেন। তিনি ত্রিপুরা উপজাতি অঞ্চল স্বায়ত্তশাসিত জেলা পরিষদ থেকে তার প্রচারণা শুরু করেন, যা তৎকালীন শাসক সি.পি.আই (এম) এর ভিটে মাটি বলে মনে করা হতো।
২০১৭ সালে ৮ই আগস্ট বিপ্লব দেব দীর্ঘ বাম বিরোধী নেতা সুদীপ রায় বর্মনের নেতৃত্বে ভারতীয় জাতীয় কংগ্রেসের বিধায়কদের যারা ২০১৩ ত্রিপুরা বিধানসভা নির্বাচনের পর তৃণমূল কংগ্রেসে যোগদান করেছিলেন তাদের দলত্যাগ করিয়ে বিজেপি দলে যোগদান করাতে অগ্রনী ভূমিকা পালন করেছিলেন। দেব ২০১৮ সালের বিধানসভা নির্বাচনে স্থানীয় বিজেপি দলকে নেতৃত্ব দেন এবং একটানা ২৫ বছরের বামফ্রন্ট শাসনের অবসান ঘটিয়ে অফিসের দায়িত্ব অর্জনের চেষ্টা করেন।
২০২৪ সালের ১৮তম লোকসভা নির্বাচনে তিনি পশ্চিম ত্রিপুরা আসন থেকে নির্বাচিত হন।
দেব আগরতলার বনমালিপুর নির্বাচনী এলাকা থেকে নির্বাচনে প্রতিদ্বন্দ্বিতা করেন এবং ৯,৫৪৯ ভোটের ব্যবধানে জয়ী হন, যা ভারতীয় জাতীয় কংগ্রেসের বিধায়ক গোপাল চন্দ্র রায়ের হাতে ছিল । দেব ত্রিপুরার নির্বাচনী প্রচারে নেতৃত্ব দেন এবং ত্রিপুরার সম্ভাব্য ৬০টি আসনের মধ্যে তার সহযোগী আদিবাসী পিপলস ফ্রন্ট অফ ত্রিপুরার সাথে ৪৪টি আসন জিতে ২৫ বছর পর বামফ্রন্টকে পরাজিত করেন।
দেব যুব কর্মসংস্থানের সুযোগের বিষয়ে প্রচারণা চালান, যা তিনি ত্রিপুরার মুখ্যমন্ত্রী নির্বাচিত হলে উন্নতি করার প্রতিশ্রুতি দিয়েছিলেন । তিনি ত্রিপুরার কর্মচারীদের প্রতিশ্রুতি দিয়েছিলেন যে তিনি নির্বাচিত হলেই তিনি ৭ম বেতন কমিশন বাস্তবায়ন করবেন। দেব ত্রিপুরায় দলের পক্ষে প্রচারের জন্য সারা ভারত থেকে বিজেপির প্রধান মন্ত্রীদের নিয়ে আসেন।
তিনি ২০১৮ সালের ৯ মার্চ ত্রিপুরার ১০ম মুখ্যমন্ত্রী হিসাবে শপথ নেন এবং ২০২২ সালের ১৪ মে এ পদ থেকে পদত্যাগ করেন।
বিপ্লব কুমার দেব সুশ্রী নিতী দেবকে বিয়ে করেন। যার বর্তমান কেন্দ্রীয় প্রতিরক্ষা মন্ত্রী রাজনাথ সিং জির সম্পর্কে ভাতিজীর আত্মীয়তা রয়েছে। তাদের একজন পুত্র এবং একটি কন্যা সন্তান আছে।
ব্যারিয়ন অপ্রতিসাম্য

পদার্থবিজ্ঞানে ব্যারিয়ন অপ্রতিসাম্য সমস্যা হল পর্যবেক্ষণযোগ্য মহাবিশ্বে ব্যারিয়নিক পদার্থ (আমাদের চারপাশে যে ধরনের পদার্থ পাওয়া যায়) এবং প্রতিব্যারিয়নিক পদার্থের প্রাচুর্যতার অসাম্য। কণা পদার্থবিদ্যার স্ট‍্যান্ডার্ড মডেল বা সাধারণ আপেক্ষিকতার তত্ত্ব, কোনোটাই এই ঘটনার সঠিক ব্যাখ্যা দিতে পারেনা, এবং সাধারণ ভাবে মনে করা হয় যে মহাবিশ্বের মোট আধানের পরিমাণ সংরক্ষিত হওয়ায় মহাবিশ্ব তাড়িতিকভাবে প্রশম হবে।মহাবিস্ফোরণের সময় পদার্থ ও প্রতিপদার্থ সমপরিমাণে উৎপন্ন হওয়া উচিত। কিন্তু যেহেতু তা হয় না, তাই এটা হতে পারে যে কিছু ভৌত নিয়ম সেসময় ভিন্নভাবে কাজ করেছে অথবা পদার্থ ও প্রতিপদার্থের ক্ষেত্রে এই নিয়মগুলি থাকেনি।
ব্যারিওজেনেসিস এর কারণস্বরূপ পদার্থ ও প্রতিপদার্থের অসাম্য ব্যাখ্যায় বেশ কয়েকটি তত্ত্ব রয়েছে। যদিও এই ঘটনা ব্যাখ্যা করতে কোন‌ও সার্বিক তত্ত্ব নেই। ২০১২ সালে প্রকাশিত একটি গবেষণাপত্র অনুযায়ী, "পদার্থের উৎপত্তি এখনও পদার্থবিজ্ঞানের বিরাট রহস্যগুলির মধ্যে একটি"।
১৯৬৭ সালে, আন্দ্রেই শাখারভ তিনটি প্রয়োজনীয় শর্তের উপস্থাপন করেন যেগুলি একটি ব্যারিয়ন উৎপাদক প্রক্রিয়ার দ্বারা অবশ্যই প্রতিপালিত হতে হবে, পদার্থ ও প্রতিপদার্থ ভিন্ন হারে উৎপাদন করতে হলে। মহাজাগতিক পটভূমি বিকিরণের এবং প্রশম ক্যাওন সংস্থায় সিপি-অমান্যতার তৎকালীন আবিষ্কার একে উৎসাহিত করে। এই তিনটি প্রয়োজনীয় "শাখারভ শর্তসমূহ" হল:
ব্যারিয়নের চেয়ে প্রতিব্যারিয়ন উৎপন্ন হতে হলে ব্যারিয়ন সংখ্যা অবশ্যই অসংরক্ষিত হতে হবে। কিন্তু এরসাথে সি-প্রতিসাম্য‌ও ভঙ্গিত হতে হবে যাতে অধিক ব্যারিয়ন উৎপাদক প্রক্রিয়া অধিক প্রতিব্যারিয়ন উৎপাদক প্রক্রিয়া দ্বারা প্রশমিত না হয়। এক‌ইভাবে সিপি প্রতিসাম্য‌ও ভঙ্গিত হতে হবে। সবশেষে এই আন্তঃক্রিয়া তাপীয় সাম্যাবস্থার বাইরে ঘটতে হবে নাহলে সিপিটি প্রতিসাম্য এই অসাম্যকে প্রশমিত করবে।
আমিরপুর ইউনিয়ন

আমিরপুর বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
কালের স্বাক্ষী বহনকারী পশুর নদীর তীরে গড়ে উঠা, বটিয়াঘাটা উপজেলার একটি ঐতিহ্যবাহী অঞ্চল হয়েছে।কাল পরিক্রমায় আজ আমিরপুর ইউনিয়ন শিক্ষা, সংস্কৃতি, ধর্মীয়অনুষ্ঠান এবং খেলাধুলাসহ বিভিন্ন ক্ষেত্রে তার নিজস্ব।
এ ইউনিয়নের আয়তন ১৮.৪২ বর্গকিলোমিটার।
২০১১ সালের আদমশুমারি অনুযায়ী এ ইউনিয়নের লোকসংখ্যা প্রায় ১৭৯৮৭ জন এবং গ্রামের সংখ্যা প্রায় ১৯টি। শিশু মৃত্যুর হার ৪৪%।
২০০১ সালের শিক্ষা জরিপ অনুযায়ী এ ইউনিয়নের শিক্ষার হার ৬৫.৭৮% এবং প্রাথমিক বিদ্যালয়ের উপস্থিতির হার ৯৮%।
এ ইউনিয়নের প্রধান কৃষি উৎপাদিত ফসল হলো ধান, ডাল ও তিল।
আমিরপুর ইউনিয়নের প্রধান ৫টি হাট-বাজার হলো:
আমিরপুর ইউনিয়নে যোগাযোগের প্রধান সড়ক রুপসা-গোরম্ভা সড়ক। প্রধান যোগাযোগ মাধ্যম বাস, অটোরিক্সা, টেম্পু, ভ্যান ও মোটরবাইক ইত্যাদি।
রেগ জেলা

রেগ জেলা আফগানিস্তানের কান্দাহার প্রদেশের দক্ষিণ অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা পশ্চিমে হেলমান্দ প্রদেশ, উত্তরে পাঞ্জাই জেলা ও দামান জেলা, পূর্বে শরাবাক জেলা এবং দক্ষিণে পাকিস্তানের ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭,৯০০ জন এর মত। জেলাটি কেন্দ্রীয় শহর বলতে রেগ আলাকাদারী গ্রাম, যেটি জেলার দক্ষিণ-পূর্ব অংশে অবস্থান করছে। এছাড়াও পাকিস্তানের আন্তর্জাতিক সীমান্ত থেকে মাত্র কয়েক মাইল দুরে অবস্থিত।
জেলাটির প্রায় সকল এলাকাই বিস্তীর্ণ মরুভূমি এবং বেশ কয়েকটি বড় বড় বসতিও লক্ষ্য করা যায়।
বিমল-কুমার

বিমল-কুমার হলো বাঙালি সাহিত্যিক হেমেন্দ্রকুমার রায় সৃষ্ট এডভেঞ্চার-রোমাঞ্চ কাহিনীর কাল্পনিক দুই চরিত্র। বিমল এবং কুমার জুটি বাংলা শিশুসাহিত্যে অত্যন্ত জনপ্রিয়। ১৯২৩ সালে বাংলা "মৌচাক" পত্রিকায় ধারাবাহিকভাবে প্রথম বিমল কুমার জুটির কাহিনী যকের ধন প্রকাশিত হয়।
বিমল ও কুমার দুই বাঙালী যুবক যারা অভিযান প্রিয় ও অজানা রহস্যের খোঁজে পাড়ি দিতে ভালবাসে দেশ দেশান্তরে। দুজনেই শক্তপোক্ত ও বলশালী যুবক, অথচ নির্লোভ, মানবিক গুনে সমৃদ্ধ। বাঙ্গালীর ঘরকুনো বদনামকে দূর করতে গুপ্তধন উদ্ধারে পাহাড় জঙ্গল সমু্দ্রের নির্জন দ্বীপ এমনকি মঙ্গলগ্রহেও তারা অভিযান করেছে। তাদের সর্বক্ষনের সাথী পোষা কুকুর বাঘা। বিমল কুমারের পুরাতন ভৃত্য রামহরি তাদের সাথে বিভিন্ন অভিযানে অংশ নেয়। এছাড়া সুপন্ডিত বিনয়বাবু ও তরুন ছাত্র কমল একাধিক অভিযানে তাদের সঙ্গী হন।
হেমেন্দ্রকুমার রায়ের বিমল কুমার জুটির প্রথম কাহিনী "যকের ধন" দুইবার চলচ্চিত্রায়িত হয়েছে। ১৯৩৯ সালে প্রথম নির্মিত ছবিটিতে অভিনয় করেন ছায়া দেবী, অহীন্দ্র চৌধুরী ও জহর গাঙ্গুলি প্রমুখ। ১৯৯০ এর দশকে কলিকাতা দূরদর্শনে "আবার যকের ধন" টেলিসিরিয়াল হিসেবে প্রকাশিত হয়। ২০১৭ সালে যকের ধন (চলচ্চিত্র)তে চলচ্চিত্র বিমলের ভূমিকায় পরমব্রত চট্টোপাধ্যায় ও কুমারের ভূমিকায় পরমব্রত ব্যানার্জী (অভিনেতা) অভিনয় করেছেন।|২০১৯ সালে সাগরদ্বীপে যকের ধন চলচ্চিত্র মুক্তি পায়।এতে বিমল-কুমারের ভূমিকায় অভিনয় করেন পরমব্রত চট্টোপাধ্যায় এবং গৌরব চক্রবর্তী।
শাহ ওয়ালী কোট জেলা

শাহ ওয়ালী কোট জেলা (, ) আফগানিস্তানের কান্দাহার প্রদেশের উত্তর অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে খাকরেজ জেলা, উত্তরে নৈশ জেলা ও ওরুজগান প্রদেশ, পূর্বে জবুল প্রদেশ এবং দক্ষিণে দামান জেলা এবং আর্ঘান্দাব জেলা রয়েছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩৮,৪০০ জন। সবচেয়ে দক্ষিণ অঞ্চলে অবস্থান করছে জেলাটির কেন্দ্রীয় শহর। জেলাটি তালেবান বাহিনীর জন্য পরিচিত।
গাইন্দ্যা ইউনিয়ন

গাইন্দ্যা বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।
গাইন্দ্যা ইউনিয়নের আয়তন ১০,৮৮০ একর (৪৪.০৩ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৮,৫২৫জন। এর মধ্যে ৬,৭৪০জন বৌদ্ধ, ১,২৩৬জন মুসলিম, ৩৬২জন খ্রিস্টান ১৮৭জন হিন্দু।
রাজস্থলী উপজেলার মধ্যাংশে গাইন্দ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১ কিলোমিটার। এ ইউনিয়নের পূর্বে ঘিলাছড়ি ইউনিয়ন, উত্তর-পশ্চিমে কাপ্তাই উপজেলার চিৎমরম ইউনিয়ন ও রাইখালী ইউনিয়ন, পশ্চিমে বাঙ্গালহালিয়া ইউনিয়ন ও বান্দরবান জেলার বান্দরবান সদর উপজেলার রাজবিলা ইউনিয়ন এবং দক্ষিণে বান্দরবান জেলার বান্দরবান সদর উপজেলার রাজবিলা ইউনিয়ন অবস্থিত।
গাইন্দ্যা ইউনিয়ন রাজস্থলী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাজস্থলী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
গাইন্দ্যা ইউনিয়নের সাক্ষরতার হার ৩৩.১১%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ২১টি প্রাথমিক বিদ্যালয় রয়েছে।
গাইন্দ্যা ইউনিয়নে যোগাযোগের প্রধান সড়ক বাঙ্গালহালিয়া-রাজস্থলী সড়ক। প্রধান যোগাযোগ মাধ্যম সিএনজি চালিত অটোরিক্সা।
গাইন্দ্যা ইউনিয়নের পূর্ব সীমান্ত দিয়ে প্রবাহিত হচ্ছে কাপ্তাই খাল এবং পশ্চিম প্রান্ত দিয়ে প্রবাহিত হচ্ছে ছাইংখ্যং খাল।
গাইন্দ্যা ইউনিয়নের প্রধান হাট-বাজার হল মঙ্গলবার ঝুলন্ত ব্রীজের পাশে ও শুক্রবার ৫নং বাজার।
মগ জাতি

মগ বা মঘ আরাকান নিবাসী জাতি বিশেষ। জাতিতত্ববিদেরা এদের ইন্দো-চীন নিবাসী বলে মনে করেন। এদের মধ্যে মারমগরি, ভূঁইয়া মগ, বড়ুয়া মগ, রাজবংশী মগ, মারমা মগ, রোয়াং মগ, ভ্যুমিয়া মগ ইত্যাদি নামে জাত বিভাগ আছে।
এই সাতটি শ্রেণীকে মূলত তিন ভাগে ভাগ করা যায়। 
মোগল সাম্রাজ্যের সঙ্গে শত্রুতার কারণে মগ দস্যুরা পর্তুগিজ জলদস্যুদের সঙ্গে যোগ দিয়ে তৎকালীন মোগল-শাসনাধীন বাংলায় অবাধ লুণ্ঠন, অপহরণ ও নির্বিচারে নারীদের উপর অত্যাচার চালাত।
মগ দস্যুরা বাংলার উপকূল থেকে লোকজন ধরে নিয়ে তাদের কাছে বিক্রি করত। মগদের বর্বরতার সংক্ষিপ্ত বিবরণ পাওয়া যায় ড. আহমদ শরীফের লেখায়। তিনি লিখেছেন, ‘মগ জলদস্যুরা জলপথে বাঙলাদেশের ভুলুয়া, সন্দ্বীপ, সংগ্রামগড়, বিক্রমপুর, সোনারগাঁ, বাকলা, যশোর, ভূষণা ও হুগলী লুণ্ঠন করত। তারা হিন্দু-মুসলিম, নারী-পুরুষ ও বড়-ছোট-নির্বিশেষে ধরে নিয়ে যেত। হাতের তালু ফুঁড়ে বেত চালিয়ে গরু-ছাগলের মতো বেঁধে নৌকার পাটাতনে ঠাঁই দিত। মুরগীকে যেভাবে দানা ছিটিয়ে দেওয়া হয়, তাদেরও তেমনি চাউল ছুড়ে দেওয়া হত খাবার জন্যে। এ অবহেলা ও পীড়নের পরেও যারা বেঁচে থাকত তাদেরকে ভাগ করে নিত মগে-পর্তুগীজে।
বাংলায় অতীতে বিভিন্ন দেশের জলদস্যুরা আসতো চুরি ডাকাতি বা সম্পদ লুট করতে। তাদের নিয়ে অনেক গল্প কবিতা ছড়া লেখা হয়েছে। একটি ভয়ানক দস্যু আসতো মগ রাজার দেশ থেকে। এরা ছিল মূলত পর্তুগীজ নৌ-দস্যুদের রাজাকার বাহিনী। মগরা আমাদের অঞ্চলে এসে যে অরাজকতার সৃষ্টি করতো তার মাত্রা বোঝানোর জন্য বলা হতো মগের মুল্লুক অর্থাৎ যা খুশি তাই করার দেশ। 
আরাকান-রাজের সৈন্যদলের মধ্যে অনেক মগ ও অবৈতনিক পর্তুগিজ সৈন্য ছিল। এরা বছরে বারোমাস লুণ্ঠন, অপহরণ ও অত্যাচার চালাত। ১৬৬৩ খ্রিষ্টাব্দে নবাব শায়েস্তা খাঁ সেনাপতি হুসেনবেগের সহায়তায় আরাকান-রাজকে সম্পূর্ণ পরাজিত করে মোগলদের হৃত-ক্ষমতা পুনরুদ্ধার করেন; ১৬৬৬ খ্রিষ্টাব্দে তাঁর সেনাপতি ওমেদ খাঁ ও হুসেনবেগ চট্টগ্রাম ও সন্দ্বীপ দখল করে। শায়েস্তা খাঁর এই দুর্ধর্ষ অভিযানে চট্টগ্রাম থেকে পর্তুগিজ ও মগেরা অতি ক্ষিপ্রকারিতায় পালানোর (স্থানীয়ভাবে এই ঘটনা 'মগ-ধাওনি' নামে খ্যাত ছিল) সময় ১,২২৩টি কামান ফেলে যায়, কিন্তু অধিকাংশ ধনসম্পদ ঘড়ায় করে মাটিতে পুঁতে রেখে যায় (পরবর্তীকালে, মগ-পুরোহিতরা সাঙ্কেতিক মানচিত্রের সাহায্যে গোপনে এইসব স্থানে এসে ঘড়াগুলি উঠিয়ে নিয়ে যেতেন)। এইভাবে গোটা বাংলায় "মগের মুল্লুক"-এর অবসান ঘটে।
ইংরেজ শাসনেও পর্তুগিজ হার্মাদদের দস্যুতার কথা শোনা যেত; ১৮২৪ খ্রিষ্টাব্দেও কলকাতায় মগ দস্যুর ভয় ছিল জনসমাজে। ১৭৯০ খ্রিষ্টাব্দে ইংরেজ সরকার হাওড়ার শিবপুরে (এখনকার বোটানিক্যাল গার্ডেনের কাছে) গঙ্গার একটা বাঁধ তৈরি করে মগ ও পর্তুগিজ দস্যুদের আগমন পথ বন্ধ করে দেন।
শরাবাক জেলা

শরাবাক জেলা আফগানিস্তানের কান্দাহার প্রদেশের দক্ষিণ-পূর্ব অংশে অবস্থিত একটি দূরবর্তী জেলা। জেলাটি কান্দাহার শহর থেকে প্রায় ১১০ কিলোমিটার দক্ষিণে এবং কান্দাহারের পূর্ব অঞ্চলে অবস্থান করছে। ভৌগোলিক অবস্থান অনুযায়ী জেলাটির সীমানা হচ্ছে পশ্চিমে রেগ জেলা, উত্তরে স্পিন বল্দাক জেলা এবং পূর্ব ও দক্ষিণে পাকিস্তান ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০,২০০ জন এর মত। জেলাটি কেন্দ্রীয় শহর শরবাক অবস্থান করছে জেলার পূর্ব অঞ্চলে ৯৮৫ মিটার উচ্চতায়। বেলুচ এবং পশতু হচ্ছে সবচেয়ে প্রভাবশালী সম্প্রদায়।
জেলাটি বর্তমানে তালিবান কর্তৃক নিয়ন্ত্রিত হচ্ছে।
ইয়ান আর্মিটেজ

ইয়ান আর্মিটেজ হলেন একজন মার্কিন শিশু অভিনয়শিল্পী। তিনি স্কটিশ অভিনেতা ইওন মর্টন এবং নাট্যশালা প্রযোজক লি আর্মিটেজের সন্তান। তিনি মার্কিন যুক্তরাষ্ট্রের সাবেক উপ-সচিব রিচার্ড লি আর্মিটেজ-এর নাতি। তিনি তার পিতা-মাতার সাথে মার্কিন যুক্তরাষ্ট্রের ভার্জিনিয়া রাজ্যের আর্লিংটন শহরে বসবাস করেন।
২০১৭ সালের জানুয়ারি মাসে, আর্মিটেজ মার্কিন টেলিভিশন চ্যানেল ইউনিভার্সাল টেলিভিশন-এ প্রচারিত পুলিশীয় দৃশ্যকাব্যের ধারাবাহিক "" এর "চেসিং থিও" নামক একটি পর্বে অভিনয় করেন, যেখানে তিনি থিও লেচেয়ার নামক একটি শিশুর চরিত্রে অভিনয় করেন, যে কিনা অপহৃত হয়েছিল। তাকে মার্কিন টেলিভিশন চ্যানেল ট্রুটিভি-এ প্রচারিত রিয়্যালেটি ধারাবাহিক অনুষ্ঠান "ইমপ্রাকটিক্যাল জোকার্স"-এর একটি পর্বে দেখা যায়, যেখানে তিনি হাস্যরস দলের সদস্য "ম্যুরি" বা "ম্যুর" এর সাথে কথা বলেন। তিনি মার্কিন টেলিভিশন চ্যানেল এইচবিও'তে প্রচারিত জনপ্রিয় শল্পপর্বের ধারাবাহিক "বিগ লিটল লাইস"-এ "জিগি চাপম্যান" ভূমিকায় অভিনয় করেছেন এছাড়াও, তাকে মার্কিন লেখিকা জেনেটে ওয়ালস-এর ২০০৫ সালে প্রকাশিত স্মৃতিকথামূলক উপন্যাস "দ্য গ্লাস কেসল" এর চলচ্চিত্র সংস্করণ "দ্য গ্লাস কেসল"-এ (২০১৭ সালে মুক্তিপ্রাপ্ত)হাজির হতে দেখা যায়। 
২০১৭ সালে, তিনি মার্কিন টেলিভিশন চ্যানেল সিবিএস-এর হাস্যরস দৃশ্যকাব্যের ধারাবাহিক "ইয়ং শেলডন"-এ ৯ বছর বয়সী "শেলডন কুপার" এর চরিত্রে অভিনয় করা শুরু করেন, ধারাবাহিকটির মূল চরিত্রটি মূলত জনপ্রিয় মার্কিন হাস্যরস ধারাবাহিক "দ্য বিগ ব্যাং থিওরী-এর সাথে ঘটনার সম্পর্কযুক্ত।"
নিউ ইয়র্ক জল ট্যাক্সি

নিউ ইয়র্ক জল ট্যাক্সি বা নিউ ইয়র্ক ওয়াটার ট্যাক্সি (NYWT) হল নিউ ইয়র্ক সিটির ভিতর অবস্থিত একটি ওয়াটার ট্যাক্সি পরিষেবা, বিশেষ করে ইস্ট নদী এবং হাডসন নদীর বরাবর দর্শনীয় স্থান ঘুরে বেড়ানোর জন্য চার্টার এবং কম্যুটার পরিষেবা প্রদান করে। দর্শনীয় নৌকা এবং জল ট্যাক্সি হল নিউ ইয়র্ক ও নিউ জার্সি বন্দর থেকে পরিচালিত কয়েকটি বেসরকারী ফেরীর মধ্যে অন্যতম।
নিউ ইয়র্ক ওয়াটার ট্যাক্সি (NYWT) হল দ্য ডরস্ট অর্গানাইজেশন ইনকর্পোরেটেডের একটি অনুমোদিত সংস্থা। ডগলাস ডরস্ট এবং টম ফক্সের মধ্যে একটি অংশীদারী উদ্যোগ ২০০২  সালে  এনওয়াইডব্লুউটি (NYWT) কালো এবং সাদা চেকগুলি দিয়ে ছয়টি হলুদ জাহাজের দ্বারা যাত্রা শুরু করে। আজ দ্রুতগামী ১২ টি জাহাজ নিয়ে জল ট্যাক্সি পরিষেবা চালু রয়েছে।
জানুয়ারী ২০১০ সালে "সার্কেল লাইন দর্শনীয় স্থান ক্রুজ" নিউ ইয়র্ক জল ট্যাক্সি কিনে নেয়।
নিউ ইয়র্কের ওয়াটার ট্যাক্সির দ্বারা চারটি শ্রেণীর ১২ টি জলযান কাজ করে, যার বেশিরভাগই "নিউ ইয়র্ক হর্ন অফ অরগানুক হিরো [এসআইসি]" নামে পরিচিত।  লম্বা এড রাগোস্কি, জিন ফ্ল্যাটো, মেরিয়ান এস হিসকেল, স্যাম হোলস এবং সিমুর বি ড্রস্ট জাহাজগুলি অস্ট্রেলিয়ার সিডনিতে ইকাত ক্রোথের  দ্বারা পরিকল্পিত হয়েছিল এবং ২০০৫ থেকে ২০০৮ সাল পর্যন্ত গ্ল্যাডিং-হার্নন শিপ বিল্ডিং দ্বারা নির্মিত এবং ১৪৯ জন যাত্রী বহন করতে সক্ষম। জলযানগুলির গতি ২৮ নট।   লম্বা কার্ট বার্জার, জন কিথ, মাইকেল মান, মিকি মারফি এবং স্কুইলার মেয়ের জুনিয়র  ইংল্যান্ডের সাউথাম্পটনে  "নিগেল জি" দ্বারা ডিজাইন করা হয়েছিল এবং ২০০২ থেকে ২০০৩ সাল পর্যন্ত রবার্ট ই. ডেরেক্টর কানেকটিকাট শিপইয়ার্ডস, এলএলসি দ্বারা নির্মিত হয়েছিল এবং ৭৪ জন যাত্রী বহন করতে সক্ষম। জাহাজগুলির গতি ২৪ নট।
নিউ ইয়র্কের ওয়াটার ট্যাক্সি বিভিন্ন ধরনের সেবা প্রদান করে থাকে, যার মধ্যে রয়েছে নিম্ন ম্যানহাটান এবং ডমো এবং জাতীয় ১১ সেপ্টেম্বর স্মারক ও মিউজিয়ামে ভর্তি জন্য পরিষেবা অন্তর্ভুক্ত। কোম্পানিটি জেটি ১১/ওয়াল স্ট্রিট থেকে আইকেইএ সুপারস্টোর এবং ফরেওয়ে মার্কেটের মধ্যে একটি শাটল সার্ভিস পরিচালনা করে, উভয়ই রেড হুক, ব্রুকলিনে অবস্থিত; এই সেবাটি "আইকিও এক্সপ্রেস শাটল" হিসাবে পরিচিত। আরেকটি পরিষেবা হল নাইট ক্রুজ দ্বারা ইস্ট নদী বরাবর  এবং নিউ ইয়র্ক হারবার কাছাকাছি ভ্রমণ। মৌসুমি ক্রুজ পরিষেবায় শীত ও গ্রীষ্মকালীন সফরের ইকোক্রুজ এবং নববর্ষের আগের দিন পারিবারিক ক্রুজ অন্তর্ভুক্ত।
বাঙ্গালহালিয়া ইউনিয়ন

বাঙ্গালহালিয়া বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।
বাঙ্গালহালিয়া ইউনিয়নের আয়তন ৬,৪০০ একর (২৫.৯০ বর্গ কিলোমিটার)। এটি রাজস্থলী উপজেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ১০,৯৪৮জন। এর মধ্যে ৫,১৫৭জন বৌদ্ধ, ৩,৯৩৪জন মুসলিম, ১,৬৬০জন হিন্দু, ১৯৬জন খ্রিস্টান ও ১জন অন্যান্য ধর্মের অনুসারী।
রাজস্থলী উপজেলার সর্ব-পশ্চিমে বাঙ্গালহালিয়া ইউনিয়নের অবস্থান। আগে এর নাম ছিল ভাংদিয়া। পরে ভাংদিয়া থেকে বাঙ্গালহালিয়া নামকরণ হয়। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে গাইন্দ্যা ইউনিয়ন, উত্তর-পূর্বে কাপ্তাই উপজেলার রাইখালী ইউনিয়ন, উত্তর-পশ্চিমে চট্টগ্রাম জেলার রাঙ্গুনিয়া উপজেলার কোদালা ইউনিয়ন, পশ্চিমে চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং দক্ষিণে বান্দরবান জেলার বান্দরবান সদর উপজেলার রাজবিলা ইউনিয়ন অবস্থিত।
বাঙ্গালহালিয়া ইউনিয়ন রাজস্থলী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রঘোনা থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
বাঙ্গালহালিয়া ইউনিয়নের সাক্ষরতার হার ৪০.৮৫%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
বাঙ্গালহালিয়া ইউনিয়নে যোগাযোগের প্রধান সড়ক চন্দ্রঘোনা-বান্দরবান সড়ক। সব ধরনের যানবাহনে যোগাযোগ করা যায়।
বাঙ্গালহালিয়া ইউনিয়নের মধ্য দিয়ে প্রবাহিত হচ্ছে বাঙ্গালহালিয়া খাল।
বাঙ্গালহালিয়া ইউনিয়নের প্রধান হাট-বাজার হল বাঙ্গালহালিয়া বাজার।
ইয়াহ্ইয়া চৌধুরী

ইয়াহ্ইয়া চৌধুরী (জন্ম: ১৭ ফেব্রুয়ারি ১৯৭৪) হলেন বাংলাদেশের একজন রাজনীতিবিদ যিনি সিলেট-২ আসনের সংসদ সদস্য ছিলেন।
মোঃ ইয়াহ্ইয়া চৌধুরী ১৭ ফেব্রুয়ারি ১৯৭৪ সালে সিলেটের বিশ্বনাথের দেওকলশের দারোগার বাড়িতে জন্মগ্রহণ করেন। তার পিতার নাম এম. এ. হাই চৌধুরী ও মাতা মোছাঃ দিলওয়ারা বেগম চৌধুরী। তিনি সিলেট শহরের শাহজালাল জামেয়া ইসলামিয়া স্কুল এন্ড কলেজ থেকে এসএসসি ও সিলেট সরকারি কলেজ থেকে এইচএসসি সম্পন্ন করেন। এর পর যুক্তরাজ্যের ইউনিভার্সিটি অফ নর্থহ্যাম্পটন থেকে উচ্চশিক্ষা সম্পন্ন করেন।
ইয়াহ্ইয়া চৌধুরী ২০১৪ সালের দশম জাতীয় সংসদ নির্বাচনে জাতীয় পার্টির প্রার্থী হিসেবে সিলেট-২ আসন থেকে সংসদ সদস্য নির্বাচিত হয়ে পরিবেশ ও বন মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে গণফোরামের প্রার্থী মোকাব্বির খানের কাছে তিনি পরাজিত হন।
মুহিবুর রহমান মানিক

মুহিবুর রহমান মানিক (জন্ম: ২৮ ফেব্রুয়ারি ১৯৬২) হলেন বাংলাদেশের একজন রাজনীতিবিদ। তিনি সুনামগঞ্জ-৫ আসনের সংসদ সদস্য ছিলেন।
মুহিবুর রহমান মানিক ১৯৬২ সালের ২৮ ফেব্রুয়ারি তৎকালীন পূর্ব পাকিস্তানের সুনামগঞ্জের ছাতকে জন্মগ্রহণ করেন। তার পিতার নাম মোঃ কলন্দর আলী ও মাতা জাহানারা চৌধুরী। তিনি ঢাকা বিশ্ববিদ্যালয় থেকে এলএলবি ডিগ্রী অর্জন করেন।
মুহিবুর রহমান মানিক প্রথমে ন্যাশনাল আওয়ামী পার্টি ও পরে গণতন্ত্রী পার্টির রাজনীতির সাথে জড়িত ছিলেন। তিনি ১৯৯০ সালে ছাতক উপজেলা পরিষদের চেয়ারম্যান নির্বাচিত হন।
১৯৯১ সালের পঞ্চম জাতীয় সংসদ নির্বাচনে তিনি সুনামগঞ্জ-৫ আসন থেকে গণতন্ত্রী পার্টির প্রার্থী হিসেবে প্রথমবার জাতীয় নির্বাচনে অংশগ্রহণ করে পরাজিত হন।
১৯৯৪ সালে গণতন্ত্রী পার্টি বিলুপ্তির পর তিনি বাংলাদেশ আওয়ামী লীগ যোগদেন।
তিনি ১২ জুন ১৯৯৬ সালের সপ্তম জাতীয় সংসদ নির্বাচনে সুনামগঞ্জ-৫ আসন থেকে বাংলাদেশ আওয়ামী লীগের প্রার্থী হিসেবে প্রথমবার সংসদ সদস্য নির্বাচিত হন।
২০০১ সালের অষ্টম জাতীয় সংসদ নির্বাচনে তিনি সুনামগঞ্জ-৫ আসন থেকে বাংলাদেশ আওয়ামী লীগের প্রার্থী হিসেবে নির্বাচনে অংশগ্রহণ করে পরাজিত হন।
এর পর ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে সুনামগঞ্জ-৫ আসন থেকে বাংলাদেশ আওয়ামী লীগের প্রার্থী হিসেবে পরপর সংসদ সদস্য নির্বাচিত হন।
স্যাম রকওয়েল

স্যাম রকওয়েল (; জন্ম: ৫ই নভেম্বর, ১৯৬৮) হলেন একজন মার্কিন অভিনেতা। তিনি "লন ডগ্‌স" (১৯৯৭), "কনফেসন্স অব আ ডেঞ্জারাস মাইন্ড" (২০০২), "ম্যাচস্টিক মেন" (২০০৩), "দ্য হিচিকার্স গাইড টু দ্য গ্যালাক্সি" (২০০৫), "মুন" (২০০৯), "জি-ফোর্স" (২০০৯), এবং "সেভেন সাইকোপ্যাথ্‌স" (২০১২) চলচ্চিত্রের প্রধান চরিত্রে অভিনয় করে পরিচিতি লাভ করেন। এছাড়া তিনি "দ্য গ্রিন মাইল" (১৯৯৯), "গ্যালাক্সি কোয়েস্ট" (১৯৯৯), "দি অ্যাসাসিনেশন অব জেসি জেমস বাই দ্য কাউয়ার্ড রবার্ট ফোর্ড" (২০০৭), "ফ্রস্ট/নিক্সন" (২০০৮), "কনভিকশন" (২০১০), "আয়রন ম্যান ২" (২০১০), "কাউবয়েজ অ্যান্ড অ্যালিয়েন্স" (২০১১) এবং "দ্য ওয়ে, ওয়ে ব্যাক" (২০১৩) চলচ্চিত্রের পার্শ্ব চরিত্রে অভিনয় করেন।
২০১৭ সালে নাট্যধর্মী "থ্রি বিলবোর্ডস আউটসাইড এবিং, মিজুরি" চলচ্চিত্রে তার অভিনয়ের জন্য তিনি এবং শ্রেষ্ঠ পার্শ্বচরিত্রে অভিনেতা বিভাগে একাডেমি পুরস্কার বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন।
রকওয়েল ১৯৬৮ সালের ৫ই নভেম্বর ক্যালিফোর্নিয়ার ড্যালি সিটিতে জন্মগ্রহণ করেন। তার পিতা পিট রকওয়েল এবং মাতা পেনি হেস দুজনেই অভিনয়ের সাথে জড়িত ছিলেন। রকওয়েলের যখন পাঁচ বছর বয়স তখন তাদের বিবাহবিচ্ছেদ হয়। তার পিতামাতার বিবাহবিচ্ছেদের পর রকওয়েল সান ফ্রান্সিস্কোতে তার পিতার কাছে বেড়ে ওঠেন এবং গ্রীষ্মের ছুটিতে নিউ ইয়র্কে তার মায়ের কাছে যেতেন। মাত্র দশ বছর বয়সে তিনি তার মায়ের সাথে ম্যানহাটনের ইস্ট ভিলেজে এক স্কেচ কমেডিতে হাম্ফ্রি বোগার্ট চরিত্রে অভিনয় করেন।
রকওয়েল সান ফ্রান্সিস্কো স্কুল অব দ্য আর্টসে পড়াশুনা করেন। মার্গারেট চো ও আইশা টাইলার তার সহপাঠী ছিলেন। তিনি পড়াশুনা শেষ করার পূর্বেই ড্রপ আউট হন। তিনি পরবর্তীতে আউটওয়ার্ড বাউন্ড-
ধরনের বিকল্প উচ্চ বিদ্যালয় "আরবান পাইয়োনিয়ার" থেকে ডিপ্লোমা অর্জন করেন। স্কুলটি সম্পর্কে তিনি বলেন, "জড়ে পড়া শিক্ষার্থীরা সেখানে পড়তে যেত কারণ এখান থেকে সহজে পাস করা যেত বলে এই স্কুলের খ্যাতি রয়েছে।" কিন্তু তার ডিপ্লোমা প্রোগ্রাম শেষ হওয়ার পর তিনি অভিনয়ে আগ্রহী হয়ে ওঠেন। স্কুলের উচ্চতর ক্লাসে পাঠকালীন তিনি একটি স্বাধীন চলচ্চিত্রে অভিনয় করেন। এই স্কুলের পড়াশুনা শেষে তিনি অভিনয় কর্মজীবন শুরু করতে নিউ ইয়র্কে চলে যান।
রকওয়েল বিয়ে করেন নি এবং ২০০৭ সালে এক সাক্ষাৎকারে বলেন, "আমি সত্যিই বাবা হতে চাই না। এটা আমার জন্য না।"
২০০৭ সাল পর্যন্ত অভিনেত্রী লেসলি বিবের সাথে তার সম্পর্ক ছিল। লস অ্যাঞ্জেলেসে "ফ্রস্ট/নিক্সন" চলচ্চিত্রে অভিনয় করার সময় রকওয়েল বিবের সাথে পরিচিত হন। তারা দুজনেই "আয়রন ম্যান টু" চলচ্চিত্রে অভিনয় করেন।
চন্দ্রঘোনা থানা

চন্দ্রঘোনা থানা বাংলাদেশের রাঙ্গামাটি জেলার অন্তর্গত কাপ্তাই উপজেলার একটি থানা।
১৮৬০ সালে পার্বত্য চট্টগ্রাম জেলার সদর দপ্তর হিসেবে চন্দ্রঘোনা থানা প্রতিষ্ঠিত হয়। তৎকালীন কাপ্তাই, রাজস্থলী ও বিলাইছড়ি এলাকার প্রশাসনিক কার্যক্রম এ থানার আওতাধীন ছিল।
কাপ্তাই উপজেলার ২টি ইউনিয়ন ও রাজস্থলী উপজেলার ১টি ইউনিয়ন নিয়ে প্রশাসনিক কার্যক্রম চন্দ্রঘোনা থানার আওতাধীন।
কাপ্তাই থানা

কাপ্তাই থানা বাংলাদেশের রাঙ্গামাটি জেলার অন্তর্গত কাপ্তাই উপজেলার একটি থানা।
কাপ্তাই থানা প্রতিষ্ঠিত হয় ১৯৭৬ সালে।
কাপ্তাই উপজেলার ৩টি ইউনিয়নের প্রশাসনিক কার্যক্রম কাপ্তাই থানার আওতাধীন।
স্পিন বল্দাক জেলা

স্পিন বল্দাক আফগানিস্তানের কান্দাহার প্রদেশের পূর্বাঞ্চলের একটি অন্যতম জেলা। ভৌগোলিক অবস্থান অনুযায়ী জেলাটির পশ্চিমে দামান জেলা, উত্তর আর্ঘিস্তান জেলা, দক্ষিণে পাকিস্তানের কিল্লা আব্দুল্লাহ জেলা এবং দক্ষিণে শরাবাক জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০০,৪০০ জন। স্পিন বল্দাক হচ্ছে জেলাটির কেন্দ্রীয় শহর, যেটি মূলত পশ্চিম অঞ্চলসমূহ নিয়ে পাকিস্তানের মহাসড়ক বরাবর অবস্থান করছে।
২০০৯ সালের ২১ নভেম্বর তারিখে, রাস্তার পাশে পুতে রাখা বোমা হামলায় ৫ আফগান সীমান্ত পুলিশ নিহত হয়। একই দিনে তালেবান মুখপাত্রের বরাত দিয়ে বলা হয় যে, একজন জেলা পুলিশ কমান্ডারও নিহত হন।
ঝাড়ী জেলা

ঝাড়ী জেলা (পশতু : ژېړۍ, ) আফগানিস্তানের কান্দাহার প্রদেশের একটি নতুন জেলা।
এছাড়াও বিকল্পভাবে বানান করা হয়ে থাকে ঝেলে (পশতু ভাষা থেকে অনুবাদ কর হয়ে থাকে), ঝাড়িই, ঝাড়েই, ঝেড়ি, অথবা ঝেড়াই। জেলাটি মেওয়ান্দ জেলা এবং পাঞ্জাবি জেলা থেকে নেওয়া অঞ্চলসমূহ থেকে তৈরি করা হয়েছিল। ২০১০ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৮০,৭০০ জন এর মত।
ঝাড়ী জেলার রাজনৈতিক অবস্থান সময়ের সঙ্গে পরিবর্তিত হয়ে আসছে। ছোট ছোট গ্রামগুলি স্থানীয় প্রাচীন নামসমূহ ব্যবহার করে থাকেন। এই সকল ছোট ছোট গ্রামগুলির একেকটি উপজেলা হিসাবে তৈরী করা হয়েছে। ঝাড়ী জেলায় বর্তমানে নিম্নের উপজেলা রয়েছে:
ঝাড়ী জেলার অধিকাংশ মানুষ জাতিগতভাবে পশতু সম্প্রদায়ের। পাশাপাশি এলিজাই, আখাকজাই, নুরজাই এবং ঘিলজাই সম্প্রদায়ের লোক বসবাস করে থাকে।
সুইডেন দূতাবাস, ঢাকা

সুইডেন দূতাবাস, ঢাকা হল বাংলাদেশে অবস্থিত সুইডেনের একটি কূটনৈতিক মিশন। এটি ঢাকার গুলশানে অবস্থিত।
সুইডিশ দূতাবাস বাংলাদেশে বেলজিয়াম, ফিনল্যান্ড, আইসল্যান্ড, লাটভিয়া, লুক্সেমবার্গ, নেদারল্যান্ড, পোল্যান্ড এবং স্লোভেনিয়া’র শেনজেন ভিসার প্রতিনিধিত্ব করে। বর্তমানে সুইডিশ দূতাবাসের রাষ্ট্রদূত সার্লোট্টা স্লাইটার।
বটিয়াঘাটা ইউনিয়ন

বটিয়াঘাটা বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
বটিয়াঘাটা ইউনিয়নের পশ্চিম সালতা নদী, পূর্বে দিকে কাজিবাছা নদী, উত্তরে দিকে শৈলমারী নদী এবং শৈলমারী সেতু, দক্ষিণ দিকে গঙ্গারামপুর ইউনিয়ন রয়েছে।
এই ইউনিয়ন নিন্মলিখিত গ্রাম নিয়ে গঠিত:
বাস/ইজিবাইক/মহেন্দ্র/মোটরসাইকেলের চলাচল রয়েছে।
বাংলাদেশ–বেলারুশ সম্পর্ক

বাংলাদেশ-বেলারুশ সম্পর্ক বলতে বাংলাদেশ এবং বেলারুশের মধ্যকার দ্বিপাক্ষিক সম্পর্ককে বোঝানো হয়ে থাকে। ১৯৯২ সালে উভয় দেশ সরকারীভাবে কূটনৈতিক সম্পর্ক শুরু করলেও কোন দেশে স্থায়ীভাবে বসবাসরত রাষ্ট্রদূত নেই।
বেলারুশের ব্যবসায়ী আলেকজান্ডার শাকুতিন বেলারুশে বাংলাদেশের অনারারি কনসাল।
২০১২ সালের নভেম্বর মাসে মিখাইল মিয়াসনিকোভিচ যখন বেলারুশের সর্বপ্রথম কোন প্রধানমন্ত্রী হিসেবে রাষ্ট্রীয় সফরে বাংলাদেশে আসেন, তখন থেকে উভয় দেশের মধ্যে সম্পর্ক আরো জোরদার হতে দেখা যায়।
৮ জুলাই, ২০১৩ সালে গণপ্রজাতন্ত্রী বাংলাদেশের প্রধানমন্ত্রী শেখ হাসিনা বেলারুশ প্রজাতন্ত্রে সফরে যান।
বিভিন্ন ক্ষেত্রে সাহায্য-সহযোগিতার জন্য উভয় দেশ একটি চুক্তিতে স্বাক্ষর করে, যেগুলোর মধ্যে রয়েছে- ব্যবসাবাণিজ্য, শিক্ষা, কৃষি, প্রযুক্তি, এবং প্রতিরক্ষা।
বাংলাদেশের তৈরি পোশাক শিল্পকে দীর্ঘ মেয়াদী সহায়তার জন্য বেলারুশ সরকার বাংলাদেশকে $১.৫ কোটি ডলার দিবে।
ভান্ডারকোট ইউনিয়ন

ভান্ডারকোট বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন। এই ইউনিয়নে মোট ৯টি গ্রাম রয়েছে। 
ভান্ডারকোট ইউনিয়নের হাট-বাজারের সংখ্যা ৪ টি যথা ০১। কুটির হাট, ০২। নোয়াইলতরা হাট, ০৩। সাদাল বাজার, ০৪। শিয়ালীডাংগা বাজার
বালিয়াডাঙ্গা ইউনিয়ন, বটিয়াঘাটা

বালিয়াডাঙ্গা বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
জলমা ইউনিয়ন

জলমা বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
১নং জলমা ইউনিয়নের উপর দিয়ে প্রবাহিত ময়ূরী নদীর তীরে, খুলনা-রুপসা বাইপাস সড়কের উত্তর পার্শ্বে বুড়ো মৌলভীর দরগা অবস্থিত।
কৈয়াবাজার মঠ।মনোরম সুন্দর পরিবেশ।আসলেই মন পবিত্রতায় ভরে যায়।
লাল বাহাদুর শাস্ত্রী আন্তর্জাতিক বিমানবন্দর

লাল বাহাদুর শাস্ত্রী আন্তর্জাতিক বিমানবন্দর হল ভারতের উত্তরপ্রদেশ রাজ্যের বারাণসী শহর থেকে উত্তর-পশ্চিমে বাবাতপুরে আবস্থিত একটি বিমানবন্দর। পূর্বে এটি বারাণসী বিমানবন্দর নামে পরিচিত ছিল, তবে অক্টোবর ২০০৫ সালে ভারতের দ্বিতীয় প্রধানমন্ত্রী লাল বাহাদুর শাস্ত্রীর নামে বিমানবন্দরটি আনুষ্ঠানিকভাবে নামকরণ করা হয়। ২০১৬-১৭ সালে যাত্রী পরিবহনের ক্ষেত্রে এটি ভারতের ২১ তম বৃহৎ বিমানবন্দর হিসাবে আত্মপ্রকাশ করে। বিমানবন্দরটি থেকে বিভিন্ন বিমান সংস্থা কলকাতা, দিল্লি, মুম্বই, বেঙ্গালুরু, হায়দ্রাবাদ, আহমেদাবাদ, জয়পুর, পাটনা সহ বিভিন্ন রুটে উড়ান পরিচালনা করে।
বিমানবন্দরে ০৯/২৭ বৈশিষ্ট্যের সাথে একটি পিচ রানওয়ে উপস্থিত রয়েছে। রানওয়ের দৈর্ঘ্যে ৯,০০৯ ফুট (২,৭৪৫ মিটার), উভয় দিকে ঘূর্ণায়মান প্রান্ত এবং প্রধান অ্যাপ্রনে (বর্হিবাসের) প্রবেশের জন্য রানওয়ে থেকে দুটি প্রস্থান পথ। তৃতীয় একটি প্রস্থান ব্যবহার করা হয় জরুরী অবস্থায় বিমানকে একটি বিচ্ছিন্ন প্রান্তের দিকে নিয়ে যায়র জন্য। 
২৬,৫০০ বর্গ মিটার মেঝেসহ একটি সমন্বিত টার্মিনাল অভ্যান্তরিন ও আন্তর্জাতিক উভয় উড়ানের জন্য কাজ করে। এটি যে কোনো নির্দিষ্ট সময়ে ৫০০ যাত্রী ধারণ করতে পারে। টার্মিনালটিতে সিইউটিই (সাধারণ-ব্যবহারকারী টার্মিনাল সরঞ্জাম) সহ ১৬ টি চেক-ইন কাউন্টার, ৪ টি ইমিগ্রেশন কাউন্টার যা বহির্মুখী কাউন্টারে দ্বিগু, এয়ারবাস এ৩২০ পরিবার এবং বোয়িং ৭৩৭ পরিবারের মতো বিমানের জন্য দুটি এ্যারো-ব্রিজ; এবং জিনিসপত্র প্রদানের জন্য দুটি কনভেয়ার বেল্ট রয়েছে। এ্যারো-সেতুর দ্বারা বিমানে যাত্রী চলাচলের জন্য জন্য টার্মিনালের ঊর্ধ্ব স্তরের (দ্বিতল) আসনবিন্যাস এলাকা রয়েছে, এছাড়া টার্মিনাল থেকে পায়ে হেঁটে বা শাটল বাস মাধ্যমে  বিমানে পৌঁছানোর একটি ভূমিস্ত পরিবহন (গ্রাউন্ড-লেভেল) ব্যবস্থার উপস্থিত রয়েছে। অ্যাপ্রনে  একযোগে পাঁচটি বিমান পার্কিং করার ব্যবস্থা রয়েছে। অপেক্ষা এলাকাটি যাত্রীদের জন্য জলখাবারের দোকান, একটি ট্রাভেলার্স কনভেনিয়েন্স স্টোর, একটি পত্রিকার দোকানের সঙ্গে একটি বইয়ের দোকান, এবং বারাণসীর পণ্যদ্রব্যের দোকান, বারাণসীর শাড়ি ইত্যাদি; অতিরিক্ত প্রয়োজনীয় পরিষেবা উপস্থিত রয়েছে এবং একটি ভিআইপি অপেক্ষা লাউঞ্জ রয়েছে টার্মিনালে।
৪ অক্টোবর ২০১২ সালে কেন্দ্রীয় মন্ত্রিপরিষদ কর্তৃক বিমানবন্দরটিকে আন্তর্জাতিক মর্যাদা প্রদান করা হয়। মার্চ ২০১৫ সৌর চালিত বিমান সোলার ইম্প্লস ২  ২০১৫-১৬ সালে তার গ্রহের প্রদক্ষিণের সময় বিমানবন্দরটি একটি পিট স্টপে প্রণীত হয়। জুন ২০১৭ যোগি আদিত্যনাথ বারাণসী বিমানবন্দরের সম্প্রসারণের জন্য ৩৫০ একর জমি অধিগ্রহণের প্রস্তাব জমা দেওয়ার নির্দেশ দেন।
বানৌজা নির্মূল

বাংলাদেশ নৌবাহিনী জাহাজ (সংক্ষেপেঃ বানৌজা) নির্মূল বাংলাদেশ নৌবাহিনীর একটি দুর্জয়-শ্রেণীর লার্জ প্যাট্রোল ক্রাফট। দেশের জলসীমার সার্বভৌমত্ব রক্ষা এবং বাণিজ্যিক জাহাজের নিরাপত্তা বিধানে এই জাহাজটি গুরুত্বপূর্ণ ভূমিকা পালন করবে। যুদ্ধকালীন পরিস্থিতিতে বানৌজা নির্মূল শত্রু জাহাজ ও সাবমেরিন ধ্বংস করার সক্ষমতা রাখে। শান্তিকালীন সময়েও এর অবদান অনস্বীকার্য। অবৈধ মৎস্য শিকার প্রতিরোধ, জলদস্যুতা দমন, মানবপাচার ও চোরাচালান প্রতিরোধে এটি সক্রিয়ভাবে কাজ করবে। এছাড়াও, সুনীল অর্থনীতি বাস্তবায়নে এই জাহাজের কার্যকর ভূমিকা বাংলাদেশের সমুদ্রসীমায় নিরাপত্তা ও অর্থনৈতিক সমৃদ্ধি নিশ্চিত করবে।
বানৌজা নির্মূল বাংলাদেশ নৌবাহিনীর একটি দুর্জয়-শ্রেণীর বৃহৎ টহল জাহাজ। এটি এই শ্রেণীর দ্বিতীয় জাহাজ এবং দেশের সমুদ্রসীমার সার্বভৌমত্ব রক্ষা, অবৈধ কার্যক্রম প্রতিরোধ এবং বাণিজ্যিক জাহাজের নিরাপত্তা নিশ্চিত করতে গুরুত্বপূর্ণ ভূমিকা পালন করে। নিচে এর নির্মাণ ইতিহাস তুলে ধরা হলো:
নির্মাণাদেশ ও নির্মাতা:
বানৌজা নির্মূল নির্মাণের আদেশ দেওয়া হয় ২০০৯ সালে। এটি চীনের উচ্যাং শিপইয়ার্ডে নির্মিত হয়।
অভিষেক ও কমিশন লাভ:
বানৌজা নির্মূল সংযোজনের মাধ্যমে বাংলাদেশ নৌবাহিনীর অপারেশনাল সক্ষমতা উল্লেখযোগ্যভাবে বৃদ্ধি পেয়েছে। এটি দেশের বিশাল সমুদ্রসীমার নিরাপত্তা নিশ্চিতকরণে, অবৈধ মৎস্য শিকার, জলদস্যুতা, মানবপাচার ও চোরাচালান প্রতিরোধে গুরুত্বপূর্ণ ভূমিকা পালন করে। এছাড়া, সুনীল অর্থনীতি বাস্তবায়নেও এর কার্যকর ভূমিকা অনস্বীকার্য।
এটি বাংলাদেশ নৌবাহিনীর আধুনিকীকরণের একটি গুরুত্বপূর্ণ অংশ, যা শান্তিতে সংগ্রামে সমুদ্রে দুর্জয় মূলমন্ত্র নিয়ে দেশের সামুদ্রিক স্বার্থ রক্ষায় বদ্ধপরিকর।
বাংলাদেশ নৌবাহিনীর যুদ্ধজাহাজ বানৌজা নির্মূল গণপ্রজাতন্ত্রী বাংলাদেশের সমুদ্রসীমা সুরক্ষা, বাংলাদেশ নৌবাহিনীর সক্ষমতা বৃদ্ধি, সার্বভৌমত্ব বজায় রাখা এবং জাতীয় স্বার্থ রক্ষায় এক অসামান্য ভূমিকা পালন করেছে। এর কর্মজীবনের উল্লেখযোগ্য দিকগুলো নিম্নরূপ:
অপারেশনাল কার্যক্রম ও উল্লেখযোগ্য অবদানসমূহ:
উদ্ধার অভিযান: 
শুভেচ্ছা সফর: আঞ্চলিক ও আন্তর্জাতিক সম্পর্ক উন্নয়নে বানৌজা নির্মূল বেশ কয়েকটি শুভেচ্ছা সফরে অংশ নিয়েছে।
বাংলাদেশ নৌবাহিনীর বানৌজা নির্মূল একটি অত্যাধুনিক যুদ্ধজাহাজ, যা দেশের সমুদ্রসীমা প্রতিরক্ষায় গুরুত্বপূর্ণ ভূমিকা পালন করে। নিচে এর বৈশিষ্ট্য, যান্ত্রিক কাঠামো, অস্ত্রসজ্জা এবং ইলেক্ট্রনিক্স সংক্রান্ত বিস্তারিত তথ্য উপস্থাপন করা হলো:
বানৌজা নির্মূল-এর দৈর্ঘ্য , প্রস্থ , গভীরতা । জাহাজটির ওজন ৬৪৮ টন। এর গলুই স্ফীতাকার হওয়ায় এটি প্রতিকূল সমুদ্র পরিস্থিতিতেও উন্নত স্থিতিশীলতা বজায় রাখতে সক্ষম।
জাহাজটি পরিচালনার জন্য এতে দুটি শ্যাফট এবং দুটি এসইএমটি পিয়েলস্টিক ডিজেল ইঞ্জিন স্থাপন করা হয়েছে। বানৌজা দুর্জয়ের সর্বোচ্চ গতি এবং সর্বোচ্চ পাল্লা । এটি ৬০ জন সৈন্য নিয়ে একটানা ১৫ দিন সমুদ্রে অবস্থান করতে পারে। প্রয়োজন অনুসারে, জাহাজটি স্বল্প মাত্রার ডুবোজাহাজ বিধ্বংসী অভিযানও পরিচালনা করতে সক্ষম।
অস্ত্রসজ্জা:
বানৌজা নির্মূলকে বিভিন্ন প্রকারের অস্ত্র দ্বারা সজ্জিত করা হয়েছে, যা এটিকে বহুমুখী যুদ্ধ সক্ষমতা প্রদান করে:
ইলেক্ট্রনিক্স:
জাহাজটিতে অত্যাধুনিক ইলেক্ট্রনিক্স সরঞ্জামাদি স্থাপন করা হয়েছে, যা এর পর্যবেক্ষণ, লক্ষ্য নির্ধারণ এবং যুদ্ধ ব্যবস্থাপনার ক্ষমতা বৃদ্ধি করে:
আলী আবাদ জেলা

আলী আবাদ জেলা () আফগানিস্তানের কুন্দুজ প্রদেশের দক্ষিণ অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির দক্ষিণে বাঘলান প্রদেশ, পশ্চিমে চাহার দারা জেলা, পূর্বে কুন্দুজ জেলা ও খান আবাদ জেলা এবং পূর্ব তখর প্রদেশ ঘিরে রেখেছে।
২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪১,৭০০ জন। নিম্নের জাতিগতভাবে সম্প্রদায় লক্ষ্য করা যায়।
জেলাটির কেন্দ্রীয় শহরের নাম হচ্ছে 'আলিয়াবাদ, যেটি কুন্দজ ও বাগালানের মধ্যবর্তী স্থানে অবস্থিত। জেলাটি সাধারণত দরিদ্র লোকের বসবাস এবং মারাত্মভাবে খরাপ্রবণ এলাকা হিসেবে পরিচিত। জার্মানের একটি পুনর্গঠন দল নতুন একটি বাঁধের কাজ পরিচালিত করছে।
জ্যাক নেল

জন ডেসমন্ড নেল (; জন্ম: ১০ জুলাই, ১৯২৮ - মৃত্যু: ১৩ জানুয়ারি, ২০১৮) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। ১৯৪৯ থেকে ১৯৫৭ সময়কালে দক্ষিণ আফ্রিকা ক্রিকেট দলের অন্যতম সদস্য থাকা অবস্থায় ৬ টেস্টে অংশগ্রহণ করেন জ্যাক নেল। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করতেন। দলে তিনি মূলতঃ ডানহাতি ব্যাটসম্যান হিসেবে খেলতেন।
জ্যাক নেল ডানহাতি উদ্বোধনী ব্যাটসম্যান হিসেবে খেলেছেন। এছাড়াও চমৎকার ফিল্ডার হিসেবেও তার সুনাম ছিল। সমগ্র খেলোয়াড়ী জীবনে ৩৫টি প্রথম-শ্রেণীর ক্রিকেটে অংশ নিয়েছেন তিনি। বেশ কয়েকবারই দলের পক্ষে সর্বোচ্চ রান সংগ্রাহকের ভূমিকায় অবতীর্ণ হয়েছিলেন জ্যাক নেল। ঘরোয়া ক্রিকেটে ওয়েস্টার্ন প্রভিন্সের পক্ষে নিয়মিতভাবে এক দশক নিরাপদে পার করে দেন।
সমগ্র খেলোয়াড়ী জীবনে ছয়টি টেস্ট খেলেছেন। ১৯৪৯-৫০ মৌসুমে পাঁচ টেস্টের সিরিজের সবগুলোই অস্ট্রেলিয়ার বিপক্ষে খেলেছেন। ২৪ ডিসেম্বর, ১৯৪৯ তারিখে টেস্ট ক্রিকেটে অভিষেক ঘটে জ্যাক নেলের। তবে ব্যাটিং সীমাবদ্ধতার কবলে পড়েন তিনি। নয় ইনিংসে অংশ নিয়ে মাত্র ১৩৯ রান তুলেন। তন্মধ্যে সেরা ছিল ৩৮ রানের ইনিংসটি। ফলশ্রুতিতে দল থেকে বাদ পড়েন। এরপর ১৯৫৭-৫৮ মৌসুমে একই দলের বিপক্ষে অংশ নেন। কিন্তু একটি টেস্টে অংশ নিয়ে ৭ ও ৪ রান তুলেন।
খেলোয়াড়ী জীবন থেকে অবসর নেয়ার পর নিউল্যান্ডসে অনুষ্ঠিত যে-কোন ধরনের খেলায় ধারাভাষ্যকারের ভূমিকায় অবতীর্ণ হতেন তিনি। কোয়ান্টিটি সার্ভেয়ার হিসেবে কাজ করতেন।
ব্যক্তিগত জীবনে বিবাহিত ছিলেন তিনি। ফেব্রুয়ারি, ১৯৫২ সালে শিলা মেরি ফাইনগ্যান নাম্নী এক রমণীর পাণিগ্রহণ করেন তিনি। তাদের সংসারে তিন পুত্র ও এক কন্যা সন্তান রয়েছে। ১৩ জানুয়ারি, ২০১৮ তারিখে ওয়েস্টার্ন কেপের পাইনল্যান্ডসে ৮৯ বছর বয়সে তার দেহাবসান ঘটে।
ইয়ান নেলসন (অভিনেতা, ১৯৯৫-এ জন্ম)

ইয়ান মাইকেল নেলসন (জন্ম এপ্রিল ১০, ১৯৯৫) হলেন একজন মার্কিন অভিনেতা, যিনি মার্কিন টেলিভিশন চ্যানেল এমটিভি-এ প্রচারিত ধারাবাহিক "টিন ওল্ফ"-এ তরুন ডেরেক হেইল এবং ২০১৪ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র "দ্য জজ"-এ এরিক পালমার ভূমিকায় অভিনয় করেছেন।
নেলসন, মার্ক এবং জানি নেলসনের পুত্র। তিনি একজন প্রশিক্ষিত গায়ক, নৃত্য শিল্পী এবং অভিনেতা, এছাড়াও তাকে মার্কিন যুক্তরাষ্ট্রের নিউ ইয়র্ক রাজ্য-এর নিউ ইয়র্ক শহর-এ আয়োজিত, মার্কিন যুক্তরাষ্ট্রের জনপ্রিয় পন্য বিক্রয়কারী বিপনী প্রতিষ্ঠান মেসি'স দ্বারা আয়োজিত বিশ্বের সবচেয়ে বড় কুজকাওয়াজ মেসি'স থ্যাংসগিভিং ডে প্যারেড-এ অংশ নিতে দেখা যায়। ১০ম এবং ১১তম গ্রেডে পড়ার জন্য তিনি মার্কিন যুক্তরাষ্ট্রের নর্থ ক্যারোলাইনা রাজ্যের লেউইসভ্যিলি শহরে অবস্থিত "ফর্সইউথ কান্ট্রি ডে স্কুল"-এ পড়াশোনা করেন।
শচীন খুরানা

শচীন খুরানা হলেন একজন ভারতীয় মডেল এবং অভিনেতা। তিনি ১৯৯৬ সালে গ্রাসিম মিস্টার ইন্ডিয়া খেতাব জয়লাভ করেছিলেন এবং ১৯৯৮ সালে তুরস্কে অনুষ্ঠিত মিস্টার ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। তিনি ১৯৯৬ সালে বেস্ট মডেল অব দ্য ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। একজন মডেল হিসেবে তিনি ভারত এবং ভারতের বাইরে ৫০০টিরও বেশি ফ্যাশন শোর র‍্যাম্পে হেঁটেছেন। এছাড়াও তিনি ২০০টিরও বেশি বিজ্ঞাপনে কাজ করেছেন। তিনি থিয়েটার অভিনেতা হিসেবে কাজ করছিলেন এবং ২০০২ সালে তিনি টেলিভিশন জগতে অভিনয় শুরু করেছেন।
পীর ফজলুর রহমান

পীর ফজলুর রহমান(মিসবাহ) (জন্ম: ৯ জানুয়ারি ১৯৬৯) হলেন বাংলাদেশের একজন প্রখ্যাত রাজনীতিবিদ ও ২২৭ নং (সুনামগঞ্জ-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
পীর ফজলুর রহমান ১৯৬৯ সালের ৯ জানুয়ারি তৎকালীন পূর্ব পাকিস্তানের সিলেট জেলার সুনামগঞ্জে জন্মগ্রহণ করেন। তার পিতার নাম মোহাম্মদ রইছ আলী পীর ও মাতা সৈয়দা রাহিমা খানম।
পীর ফজলুর রহমান রাজশাহী বিশ্ববিদ্যালয় থেকে আইনে স্নাতক ও স্নাতকোত্তর ডিগ্রি লাভ করেন।
পীর ফজলুর রহমান সুনামগঞ্জ জেলা আদালতে আইনজীবী হিসেবে তার কর্মজীবন শুরু করেন। আইন পেশার পাশাপাশি তিনি রাজনীতি, সাংবাদিতা ও বিভিন্ন সামাজিক ও সাংস্কৃতিক সংগঠনের সাথে জড়িত ছিলেন।
জয়া সেনগুপ্ত

জয়া সেনগুপ্ত (জন্ম: ২১ সেপ্টেম্বর ১৯৪৩ ) হলেন বাংলাদেশের একজন চিকিৎসক ও রাজনীতিবিদ। তিনি সুনামগঞ্জ-২ আসনের সংসদ সদস্য ছিলেন । ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
জয়া সেনগুপ্ত ২১ সেপ্টেম্বর ১৯৪৩ সালে জন্মগ্রহণ করেন। তার স্বামী সুরঞ্জিত সেনগুপ্ত।
জয়া সেনগুপ্ত বেসরকারি সংস্থা বাংলাদেশ রুরাল অ্যাডভান্সমেন্ট কমিটির (ব্র্যাক) একজন ঊর্ধ্বতন কর্মকর্তা ছিলেন।
২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে তার স্বামী সুরঞ্জিত সেনগুপ্ত এই আসন থেকে “সংসদ সদস্য” হিসাবে নির্বাচিত হওয়ার পর ২০১৭ সালের ৫ ফেব্রুয়ারি মৃত্যুবরণ করলে ঐ বছরেরই ৩০ মার্চ অনুষ্ঠিত উপ-নির্বাচনে তিনি “সংসদ সদস্য” হিসাবে নির্বাচিত হন।
২০১৮ সালের একাদশ জাতীয় সংসদ নির্বাচনে তিনি সুনামগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন।
২০২৪ সালের দ্বাদশ জাতীয় সংসদ নির্বাচনে তিনি সুনামগঞ্জ-২ আসন থেকে স্বতন্ত্র প্রার্থী হিসেবে সংসদ সদস্য মনোনীত হন।
আর্কী জেলা

আর্কী জেলা () আফগানিস্তানের কুন্দুজ প্রদেশের উত্তরপূর্বাঞ্চলে অবস্থিত ৭টি জেলার মধ্যে অন্যতম একটি জেলা ভৌগোলিক অবস্থান অনুযায়ী জেলাটির দক্ষিণ-পশ্চিমে খান আবাদ জেলা এবং কুন্দুজ জেলা, উত্তর-পশ্চিমে ইমাম সাহেব জেলা, পূর্বে তাজিকিস্তান এবং পূর্বে তখর প্রদেশের সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭৪,৯০০ জন এর মত, যার মধ্যে ৪০% পশতু, ১৫% তাজিক, ৩৫% উজবেক, ১০% তুর্কিমান রয়েছে। জেলাটির কেন্দ্রীয় শহরের নাম হচ্ছে আর্কী, যা উত্তরের অংশে অবস্থান করছে। জেলাটিতে সাধারণত মূলত হত দরিদ্র মানুষেরা বসবাস করে থাকে এবং যুদ্ধকালীন সময়ে ব্যাপকভাবে ক্ষতিগ্রস্ত হয়।
পশ্চিমবঙ্গে প্রাপ্ত পিয়েরিডি গোত্রের প্রজাপতির তালিকা

এই পাতাটিতে পশ্চিমবঙ্গে প্রাপ্ত পিয়েরিডি গোত্রের প্রজাপতিদের বৈজ্ঞানিক নাম এবং ছবিসহ নথিভুক্ত করা হল।পশ্চিমবঙ্গে এখনও পর্যন্ত ৩৯টির প্রজাতি সন্ধান পাওয়া গেছে।
Subspecies: "Catopsilia pomona pomona" (Oriental lemon emigrant)
Subspecies: "Catopsilia pyranthe pyranthe" (Oriental mottled emigrant)
Subspecies: "Eurema andersonii jordani" (Sikkim one-spot grass yellow or Jordan's grass yellow)
Subspecies: "Eurema hecabe hecabe" (Oriental common grass yellow)
Subspecies: "Gandaca harina assamica" (Assam tree yellow)
Tribe: Anthocharidini
 Subspecies: "Hebomoia glaucippe glaucippe" (Oriental great orange-tip)
Tribe: Leptosiaini
 Subspecies: "Leptosia nina nina" (Oriental psyche)
Tribe: Pierini
 Subspecies: "Appias albina darada" (Sylhet common albatross)
 Subspecies: "Appias lalage lalage" (Himalayan spot puffin)
 Subspecies: "Appias lyncida eleonora" (Indo-Chinese chocolate albatross)
 Subspecies: "Delias acalis pyramus" (Himalayan redbreast Jezebel)
 Subspecies: "Delias agostina agostina" (Sikkim yellow Jezebel)
 Subspecies: "" (Sikkim hill Jezebel)
 Subspecies: "Delias descombesi descombesi" (Vietnamese red-spot Jezebel)
 Subspecies: "Delias hyparete indica" (Indian painted Jezebel)
 Subspecies: "Delias pasithoe pasithoe" (Chinese red-base Jezebel)
 Subspecies: "Prioneris philonome clemanthe" (Myanmarese redspot sawtooth)
 Subspecies: "Prioneris thestylis thestylis" (Himalayan spotted sawtooth)
Tribe: Teracolini
 Subspecies: "Ixias pyrene familiaris" (east Himalayan yellow orange-tip)
ব্রিটিশ কাউন্সিল বাংলাদেশ

ব্রিটিশ কাউন্সিল বাংলাদেশ হচ্ছে ব্রিটিশ কাউন্সিলের একটি শাখা যা বাংলাদেশে ইংরেজি ও ব্রিটিশ শিক্ষা প্রদান করে থাকে এবং সাংস্কৃতিক বিনিময়ে অবদান রাখে। এর প্রধান কার্যালয় ঢাকায় অবস্থিত এবং শাখাসমূহ চট্টগ্রাম ও সিলেটে অবস্থিত। বারবারা উইকহাম হচ্ছেন ব্রিটিশ কাউন্সিল বাংলাদেশের পরিচালক।
ব্রিটিশ কাউন্সিল ১৯৩৪ সালে লন্ডন শহরে প্রতিষ্ঠিত হয়। এটা ১৯৫১ সালে ঢাকায় তার শাখা খুলে যখন বাংলাদেশ পাকিস্তানের অংশ ছিল। ২৫ মার্চ ১৯৭১ সালের কালরাত্রিতে, বাংলাদেশের স্বাধীনতা যুদ্ধ শুরু হওয়ার সময়ে, পাকিস্তান সেনাবাহিনী এই কার্যালয়টিতে আক্রমণ চালায়, সেসময় এই কার্যালয়ে পাহারারত ৮জন পূর্ব পাকিস্তানি পুলিশ অফিসার প্রাণ হারায়। ২০১৩ সালে, শিক্ষাদানে উন্নয়নের লক্ষে ব্রিটিশ কাউন্সিল মাইক্রোসফট বাংলাদেশের সাথে একটি স্মারকলিপিতে সই করে। ১৬ জানুয়ারি ২০১৬-তে, ব্রিটিশ কাউন্সিল উদ্যোক্তা তৈরিতে কাজ করার জন্য একটি অলাভজনক সংস্থা, "চ্যাঞ্জ মেকারের" সহায়তায় 'ইনোভেট, ইনকিউবেট এন্ড গ্রো (আইআইজি): একটি সামাজিক কর্মপ্রচেষ্টা সমর্থনকারী প্রোগ্রাম' চালু করে।
জুলাই ২০১৬ ঢাকা আক্রমণের পরিপ্রেক্ষিতে, নিরাপত্তা বিধানে ব্রিটিশ কাউন্সিল সাময়িক সময়ের জন্য এর কার্যালয়সমূহ বন্ধ করে দেয়। ১৯৭১ সালে প্রধান কার্যালয় প্রাঙ্গণে নিহত পুলিশ অফিসারদের স্মরণে ২০১৭-তে একটি স্মৃতিস্তম্ভ নির্মাণ করা হয়।
দক্ষিণ আফ্রিকা–বাংলাদেশ সম্পর্ক

দক্ষিণ আফ্রিকা-বাংলাদেশ সম্পর্ক হল দক্ষিণ আফ্রিকা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশের হাই কমিশন প্রিটোরিয়ায় অবস্থিত। দক্ষিণ আফ্রিকার হাই কমিশন শ্রীলঙ্কায় অবস্থিত, যা বাংলাদেশ কর্তৃক স্বীকৃত। উভয়েই কমনওয়েলথ অব নেশনসভুক্ত দেশ।
আপার্টহাইট পরিসমাপ্তির শেষ অবধি বাংলাদেশ দক্ষিণ আফ্রিকায় তার নাগরিকদের পাঠানোর ব্যাপারে নিষেধাজ্ঞা জারি করে রেখেছিল। নেলসন ম্যান্ডেলার নির্বাচন এবং আপার্টহাইট পরিসমাপ্তির পর বাংলাদেশ এবং দক্ষিণ আফ্রিকার মধ্যে বৈদেশিক সম্পর্ক শুরু হয়। বাংলাদেশের বৈদেশিক মন্ত্রী দক্ষিণ আফ্রিকার রাষ্ট্রপতি হিসেবে নেলসন ম্যান্ডেলার উদ্বোধন অনুষ্ঠানে অংশ নিয়েছিলেন। ১৯৯৪ সালের ১০ সেপ্টেম্বর উভয় দেশ সরকারীভাবে কূটনৈতিক সম্পর্ক শুরু করে। ২৭ ফেব্রুয়ারি ১৯৯৫-এ দক্ষিণ আফ্রিকার প্রিটোরিয়ায় বাংলাদেশের হাই কমিশন চালু করা হয়। ২০১৫ মোতাবেক, দক্ষিণ আফ্রিকা এবং কেনিয়া শুধুমাত্র আফ্রিকার দুটি দেশ যেখানে বাংলাদেশী কূটনৈতিক মিশন ছিল।
২০১৪ সালে, দক্ষিণ আফ্রিকা ৮৫২০ কোটি রান্ড মূল্যের দ্রব্যাদি বাংলাদেশে রপ্তানি করে। অপরদিকে বাংলাদেশের রপ্তানি ছিল ৭৪৫০ কোটি রান্ড মূল্যের।
দক্ষিণ আফ্রিকায় প্রায় ৮০ হাজার বাংলাদেশী রয়েছে। যার মধ্যে বেশীরভাগই শরণার্থী প্রত্যাশী। অনেক বাংলাদেশী সেখানে দোকানপাট খুলেছেন।
অনেক বাংলাদেশীকে দক্ষিণ আফ্রিকায় হত্যা করা হয়েছে, এমনকি তাদের দোকানপাটও লুটপাট করা হয়েছে
২০১৫-এ, দক্ষিণ আফ্রিকানদের দ্বারা বাংলাদেশী ব্যবসায়ীদের ভয়ভীতি প্রদর্শন করে আক্রমণ করা থেকে রক্ষা করতে বাংলাদেশ হাই কমিশন একটি হটলাইন চালু করে।
জাহমিয়া

জাহমি () হল একটি ইসলামি মতবাদ, যা যাদ বিন দিরহাম (১১৮ হি) ও তার ছাত্র জাহম বিন সাফওয়ান (১২৮ হি) প্রবর্তন করেন। তুলনামূলকভাবে নতুন প্রজন্মের এই দুইজন পারস্যিক মুসলিম পণ্ডিত আল্লাহর গুণাবলি অস্বীকার করে তাঁকে ‘নির্গুণ’ বলে দাবি করেন, যা পরবর্তীতে একটি ধর্মীয় মতবাদে রূপ নেয়। জাহম ইবনে সাফওয়ান এই মতবাদের পক্ষে কলম ধরেম এবং তিনি এ মতটিকে জোরালোভাবে প্রচার করতে থাকেন। তিনিই মতবাদটিকে দার্শনিক রূপ দান করেন। তবে তৎকালীন ইসলামি পণ্ডিতদের কাছে এটি গ্রহণযোগ্যতা পায়নি এবং এটি একটি ভ্রান্ত মতবাদ হিসেবে চিহ্নিত হয়।
চর দারা জেলা

চরদারা জেলা (; এছাড়াও পরিচিতি চাহার দারা, চাহার দারেহ অথবা চর দারেহ নামে) উত্তর আফগানিস্তানের কুন্দজ প্রদেশের সাতটি জেলার মধ্যে অন্যতম একটি জেলা। ভৌগোলিক অবস্থান অনুযায়ী জেলাটির দক্ষিণ-পশ্চিমে কুন্দুজ প্রদেশ এবং উত্তর-পশ্চিমের কালে-ই-জাল জেলা, উত্তর-পূর্বের কুন্দুজ জেলা, দক্ষিণ-পূর্ব আলী আবাদ জেলা, বাগলান প্রদেশ দক্ষিণে অবস্থিত এবং দক্ষিণ পশ্চিমে সামানগান প্রদেশ সীমানা ঘিরে রেখেছে।
২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৬৫,১০০ জন, যার মধ্যে কুন্দুজ প্রদেশের প্রায় ৮% জনসংখ্যা অন্তর্ভুক্ত রয়েছে। এখানে জাতিগত সম্প্রদায় বলতে ৫৫% পশতু, ২৫% তাজিক, ১২% উজবেক এবং ৮% তুকিমান সম্প্রদায়ের লোক রয়েছে। এখানকার জনসংখ্যার প্রায় অধিকাংশই জেলা বা জেলাগুলিতে উত্তর-পশ্চিম অঞ্চলে বসবাস করে থাকে। এছাড়াও কুন্দুজ নদীর সাউথ-ওয়েস্ট ব্যাংক তীর বরাবর অবস্থান করছে। এখানকার জমি চাষাবাদযোগ্য এবং চরদারা জেলার প্রায় ১৫% এলাকা দখল করে আছে কৃষিক্ষেত্রে। দক্ষিণ-পশ্চিমে জেলার বাকি জমি মরুভূমি লক্ষ্য করা যায় যেখানে বেশিরভাগ বসতবাড়ি রয়েছে।